Falck, redningsbåd og redningshelikopter sammen om stor redningsøvelse i Løkken onsdag.

Mere end 30 mand var involveret, da Falcks redningsbåd og helikopter sent i aftes var i aktion ved Løkken strand. En mand var kastet over bord og skulle eftersøges på baggrund af et GPS-koordinat. Umiddelbart en let opgave, men i mærke og med et levende hav, der fik manden til at drive væk fra hvor han var blevet kastet i fik Falck, redningsbåd og helikopter alligevel arbejde ud af at finde manden. Øvelsen havde til formål at styrke koordinationen mellem de forskellige instanser, men havde også et socialt islæt hvor de involverede fik lejlighed til at lære kollegerne fra andre dele af Nordjylland at kende.